CELEX: 62018TN0583
Language: sk
Date: 2018-09-26 00:00:00
Title: Vec T-583/18: Žaloba podaná 26. septembra 2018 – Gesamtverband Verkehrsgewerbe Niedersachsen/Komisia

26.11.2018   
            
            
               SK
            
            
               Úradný vestník Európskej únie
            
            
               C 427/95
            
         
      Žaloba podaná 26. septembra 2018 – Gesamtverband Verkehrsgewerbe Niedersachsen/Komisia
      (Vec T-583/18)
      (2018/C 427/125)
      Jazyk konania: nemčina
      
         Účastníci konania
      
      
         Žalobca: Gesamtverband Verkehrsgewerbe Niedersachsen e.V. (Hannover, nemecko) (v zastúpení: C. Antweiler, Rechtsanwalt)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie Komisie C(2008) 4385 final z 12. júla 2018 týkajúce sa sťažnosti žalobcu z 28. septembra 2016 v súvislosti so štátnou pomocou –SA.46538 (2017/NN).
               
            
         Dôvody a hlavné tvrdenia
      
      Žalobca sa touto žalobou domáha zrušenia rozhodnutia Komisie C(2008) 4385 final z 12. júla 2018 týkajúce sa jeho sťažnosti v súvislosti so štátnou pomocou, ktorou napadol § 7a Niedersächsisches Nahverkehrsgesetz (zákon o miestnej doprave spolkovej krajiny Dolné Sasko, Nemecko, ďalej len „NNVG“) (vec SA. 46538 [2017/NN]) (Ú. v. EÚ C 292, 2018, s. 1).
      Žaloba sa opiera o tieto žalobné dôvody:
      
                  1.
               
               
                  Neoznámenie systému pomoci (porušenie článku 108 ods. 3 ZFEÚ)
                  Prvým žalobný dôvodom žalobca tvrdí, že § 7a NNVG predstavuje systém novej pomoci, ktorý mal byť v súlade s článkom 108 ods. 3 ZFEÚ oznámený Komisii.
               
            
                  2.
               
               
                  Neoznámenie všeobecného pravidla (porušenie článku 3 ods. 3 nariadenia Európskeho parlamentu a Rady (ES) č. 1370/2007 (1)).
                  Druhým žalobným dôvodom žalobca tvrdí, že § 7a NNVG predstavuje samostatný systém týkajúci sa finančných náhrad priznaných pre záväzky verejnej služby, ktorý stanovuje maximálne ceny pre žiakov, študentov, učňov a osoby so zníženou mobilitou a ktorý v súlade so zámerom spolkovej krajiny Dolné Sasko by mal byť vylúčený z pôsobnosti nariadenia č. 1370/2007. V dôsledku toho by mal byť § 7a NNVG oznámený Komisii podľa článku 3 ods. 3 druhej vety uvedeného nariadenia.
               
            
         (1)  Nariadenie Európskeho parlamentu a Rady (ES) č. 1370/2007 z 23. októbra 2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70 (Ú. v. EÚ L 315, 2007, s. 1).